**НЕПОСТОЈАНО А**

|  |  |  |
| --- | --- | --- |
| **ПАДЕЖ** | **ЈЕДНИНА** | **МНОЖИНА** |
| **Номинатив** | **пас** | **пси** |
| **Генитив** | **пса** | **паса** |
| **Датив** | **псу** | **псима** |
| **Акузатив** | **пса** | **псе** |
| **Вокатив** | **псу** | **пси** |
| **Инструментал** | **псом** | **псима** |
| **Локатив** | **О псу** | **О псима** |

Свако *а* из основе које се у једним облицима речи јавља, а у другим облицима исте речи губи/не постојиназива сенепостојано *а*.

Значи, непостојано *а* је гласовна промена у којој се глас *а* појављује само у неким облицима речи између завршних сугласника основе.

Непостојано *а* јавља се у:

1. номинативу једнине и генитиву множине именица мушког рода:

пас – паса, писац – писаца, борац – бораца, нокат - ноката...

1. генитиву множине неких именица женског и средњег рода:

девојка – девојака, сестра – сестара, жртва – жртава...

копље – копаља, писмо – писамо, стабло – стабала...

\* овакав случај се дешава код именица женског и средњег рода чије се основе завршавају на два сугласника (девојка, сестра, копље, писмо...

1. номинативу једнине мушког рода неких придева:

паметан – паметног, раван – равног, добар – добрим, мокар – мокрог, танак – танког...

\* овај случај се дешава у номинативу једнине придева мушког рода који завршавају на *-ан*, *-ар*, *-ак*.

1. случајевима када предлози *с*, *к*, *пред*, *уз...*  стоје испред речи које почињу истим или сличним сугласницима (ради лакшег изговора):

*с* са сестром, са школом, са Жарком...

*к* ка кући, ка граду, ка храму..., али **к знању**,

*пред* преда мном, преда се...

*уз* уза се...

1. јавља се у радном глаголском придеву неких глагола ( легао – легла; рекао – рекла), али и у неким другим глаголским облицима ( презент: јесАм – јеСМо; нисАм, ниСМо...)

**Да лакше провериш да ли је у речи дошло до ове гласовне промене, можеш урадити следеће:**

1. **код именица МУШКОГ рода упореди номинатив и генитив ЈЕДНИНЕ ( стАрац – стаРЦа)**
2. **код именица ЖЕНСКОГ и СРЕДЊЕГ рода упореди НОМИНАТИВ једнине и ГЕНИТИВ множине ( песма – песАма; стабло – стАбала)**
3. **код придева упореди основни облик мушког рода са облицима женског или средњег рода (храбАр – храБРа – храБРо)**

И не заборави АПОСТРОФ ( ' ) је знак који се пише на месту где је изостављено неко слово. Код *непостојаног А* ништа није изостављено, па не треба писати апостроф:

С поштовањем; с њим; к знању, к њему...

!!! Разликуј непостојано А од покретних самогласника. У српском језику поједине речи могу имати два облика: са самогласником на крају, или без њега: САД/САДА; КАД/КАДА; ДОБРОГ/ДОБРОГА...

ПРОВЕЖБАЈМО:

1. Подвуци речи у којима се јавља непостојано *а*:

ДУКАТ, КОВАЧ, ЈАСАН, ЈЕДРО, МУЗИЧАР, ТАЧКА, КАНАП,

ДЕВОЈКА, ОБАЛА, ЈЕСАМ, РЕКАО, ПРИЧА, ПОЛАЗАК.